Hamingjuhlaupið verður haldið í fimmta skipti laugardaginn 29. júní 2013 Það er Stefán Gíslason , hamingjusamur bóndasonur og hlaupagikkur frá Gröf í Bitrufirði , er upphafsmaður Hamingjuhlaupsins . Sagan segir að þátttakendur öðlist mikla hamingju að hlaupi loknu . Hlaupið 2013 hefst kl. 12:00 og verður hlaupið frá Árnesi í Trékyllisvík til Hólmavíkur . Hlaupið er ekki keppnishlaup , heldur halda hlaupararnir yfirleitt hópinn og fylgja fyrirfram gerðri tímaáætlun . Ekki er þörf á að skrá sig í hlaupið . Þeir sem ekki treysta sér í jafn langt hlaup og þetta geta þess vegna sem best byrjað á fyrirfram ákveðnum áningarstöðum í hlaupinu . Tímaáætlun fyrir Hamingjuhlaupið er hægt að finna á heimasíðu hlaupsins . Fyrirspurnum varðandi hlaupið má beina til Stefáns í netfangið stefan@environice.is . Ríflega 20 þátttakendur voru í hlaupinu og hafa aldrei verið fleiri . Árið 2011 var lagt upp frá Gröf í Bitrufirði , hlaupið norður yfir Bitruháls , þaðan yfir Deildarskarð og síðan frá Heydalsá að hátíðarsvæðinu á Hólmavík þar sem mikill mannfjöldi tók á móti hlaupurum . Fjöldi hlaupara hélt áfram að aukast frá fyrri árum , en alls voru þátttakendur 16 talsins . Lengd hlaupsins var um 35,5 km .